Lav et referat af nedenstående tekst:

Tekst:
Fiskeskipper Jesper Studsgaard Olsen fra Thorup Strand er efterhånden noget træt af at komme på arbejde. Der er næsten ved at være for mange udfordringer. - Havdage, maskestørrelser, kvoter og dårlige priser på fisk. Der er nok at slås med. Og nu så også sælerne, siger han til TV2/NORD. Når garnet bliver hevet op, hører det efterhånden til sjældenhederne, hvis ikke sælerne allerede har været der - og taget for sig af retterne. De æder eller skambider fangsten. I uger med gode fangster anslår Jesper Studsgaard Olsen, at han får skamferet fisk for imod 25.000 kroner. Set med fisker-øjne er der kun éen løsning på problemet. - Vi bliver nødt til at skyde nogle sæler, for at holde bestanden nede, siger Jesper Studsgaard Olsen.

Referat:
Nu må fredningen af sælerne høre op, og bestanden reguleres, mener blandt andre fiskerne i Thorup Strand. De føler sig truet på deres levebrød.